
[bookmark: _Toc188908666][bookmark: _Toc188909508][bookmark: _Toc188909550][bookmark: _Toc200629964][bookmark: _Toc188908667]CAPITOLUL I. DISPOZIŢII GENERALE

Art. 1. Prezentul regulament stabilește modul de organizare și funcționare a Compartimentului Managementul Calității (CMC)  din cadrul Universității „Valahia” din Târgoviște.

Art. 2. Documentele de referință ce stau la baza prezentului regulament sunt următoarele:
· Legea învățământului superior nr. 199/2023, cu modificările și completările ulterioare;
· Hotărârea Guvernului nr. 962/2024 privind aprobarea Metodologiei de evaluare externă a calității educației în învățământul superior;
· Ordinul Secretarului General al Guvernului nr. 600/2018 privind aprobarea Codului controlului intern managerial al entităților publice;
· Carta universitară;
· Regulamentul de organizare și funcționare a Universității „Valahia” din Târgoviște;
· Organigrama Universității „Valahia” din Târgoviște;
· Regulamentul de organizare și funcționare a Comisiei de Evaluare și Asigurare a Calității;
· Regulamentul de organizare și funcționare a Comisiei de Monitorizare;
· Codul de asigurare a calității;
· Manualul Sistemului de management al calității;
· SR EN ISO 9001:2015 Sisteme de management al calității. Cerințe.

Art. 3. Compartimentul Managementul Calității este o structură tehnico-administrativă, care are rolul de a facilita managementul activităților de asigurare și evaluare internă și externă a calității. Compartimentul sprijină Comisia de evaluare și asigurare a calității (CEAC) în implementarea și dezvoltarea sistemului intern de asigurare a calității.

[bookmark: _Toc200629965]CAPITOLUL II. MISIUNE ȘI OBIECTIVE

Art. 4. Compartimentul Managementul Calității are misiunea de a susține politica și strategia universității în domeniul asigurării calității, prin facilitarea managementului activităților de asigurare și evaluare internă și externă a calității și prin sprijinirea Comisiei de Evaluare și Asigurare a Calității în implementarea, monitorizarea, dezvoltarea și îmbunătățirea continuă a sistemului intern de asigurare a calității.

Art. 5. Obiectivul major al Compartimentului Managementul Calității este de a contribui la dezvoltarea unei culturi instituționale a calității și la asigurarea conformității proceselor educaționale și administrative cu cerințele legislației aplicabile,  ale Metodologiei de evaluare externă a calității educației în învățământul superior, ale standardelor de calitate aplicabile și ale strategiei universității.
În realizarea acestui obiectiv, compartimentul sprijină structurile academice, administrative și de suport în aplicarea mecanismelor de asigurare a calității și în fundamentarea măsurilor de îmbunătățire continuă.

Art. 6. Obiectivele specifice ale Compartimentului Managementul Calității sunt stabilite și actualizate anual, în funcție de prioritățile universității și cerințele legislative, și vizează, în principal: 
a) monitorizarea periodică a indicatorilor relevanți privind calitatea proceselor educaționale și administrative și de suport;
b) susținerea activităților de evaluare internă instituțională, precum și a evaluării interne a programelor și domeniilor de studii universitare, inclusiv prin sprijinirea pregătirii documentației în vederea evaluării externe;
c) elaborarea, actualizarea procedurilor, precum  și a altor documente interne din domeniul calității;
d) organizarea activităților de informare, instruire și diseminare privind asigurarea calității și dezvoltarea culturii calității;
e) sprijinirea integrării cerințelor Metodologiei de evaluare externă a calității educației în învățământul superior, SR EN ISO 9001:2015, SR 13572:2016 / SR EN ISO 56001:2024, precum și  ale sistemului de control intern managerial, conform OSGG nr. 600/2018 în procesele universității;
f) colaborarea cu structurile interne și externe implicate în asigurarea calității;
g) întocmirea de rapoarte și analize privind funcționarea sistemului intern de asigurare a calității.

[bookmark: _Toc188908668][bookmark: _Toc188909509][bookmark: _Toc188909551][bookmark: _Toc200629966][bookmark: _Toc188908669][bookmark: _Toc188909510][bookmark: _Toc188909552]CAPITOLUL III. ORGANIZARE ȘI FUNCȚIONARE

Art. 7. (1) Structura Compartimentului Managementul Calității este stabilită de Senatul universitar, prin Organigrama universității, cu avizul Consiliului de Administrație. 
(2) Compartimentul Managementul Calității se subordonează direct Prorectorului responsabil cu domeniul învățământului și asigurarea calității.
(3) Compartimentul are în componență personal didactic auxiliar, care asigură desfășurarea activităților specifice domeniului managementului calității și asigurării calității.
(4) Personalul din cadrul compartimentului trebuie să dețină competențe relevante în domeniile managementului calității și controlului intern managerial. Personalul compartimentului participă periodic, în condițiile legii și ale reglementărilor interne aplicabile, la activități de instruire, perfecționare sau formare profesională, în vederea menținerii și dezvoltării competențelor profesionale necesare îndeplinirii atribuțiilor specifice.
(5) Atribuțiile și responsabilitățile personalului sunt stabilite prin fișele de post, elaborate de Prorectorul responsabil cu domeniul învățământului și asigurarea calității.

Art. 8. (1) Compartimentul Managementul Calității asigură suportul metodologic și tehnic necesar desfășurării activităților Comisiei de Evaluare și Asigurare a Calității.
(2) În exercitarea atribuțiilor sale, compartimentul colaborează cu:
a) Comisia de Evaluare și Asigurare a Calității la nivelul universității,
b) comisiile de evaluare și asigurare a calității din cadrul facultăților, Departamentului pentru Pregătirea Personalului Didactic (DPPD), Departamentului pentru Învățământ la Distanță și Formare Continuă (DIDFC), Școlilor doctorale, Institutului pentru Cercetare Științifică și Tehnologică Multidisciplinară (ICSTM);
c) structuri academice și administrative din cadrul universității;
(3) Compartimentul colaborează cu Corpul auditorilor interni, format din cadre didactice și personal didactic auxiliar/administrativ cu competențe specifice, în vederea realizării auditurilor interne ale sistemului de management al calității/inovării.

Art. 9. (1) Ședințele Compartimentului Managementul Calității sunt convocate și conduse de către Prorectorul responsabil cu domeniul învățământului și asigurarea calității.
(2) În cadrul ședințelor se stabilesc decizii privind planificarea, monitorizarea și raportarea activităților compartimentului.
(3) Hotărârile adoptate în cadrul ședințelor vor fi consemnate într-un proces-verbal, care va cuprinde:
a) deciziile luate;
b) termenele de realizare;
c) persoanele responsabile.

Art. 10. (1) Compartimentul Managementul Calității poate integra voluntari, în condițiile Legii nr. 78/2014 privind reglementarea activității de voluntariat în România și ale reglementărilor interne ale universității.
(2) Activitatea voluntarilor se desfășoară sub coordonarea prorectorului responsabil cu domeniul învățământului și asigurării calității sau a unei persoane desemnate din cadrul Compartimentului Managementul Calității, în limitele contractului de voluntariat și ale documentelor aferente acestuia.
(3) Voluntarii pot participa la activități de colectare și centralizare a datelor, aplicare și prelucrare a instrumentelor de evaluare, analiză documentară preliminară, activități administrative și logistice, precum și activități de promovare a culturii calității, fără a formula concluzii oficiale și fără a substitui atribuțiile personalului angajat. 
(4) Voluntarii pot participa, după caz, în calitate de observatori, la activități de audit intern, exclusiv în scop formativ, fără atribuții evaluative sau decizionale și fără a interveni în desfășurarea procesului de audit.
(5) Participarea voluntarilor în calitate de observatori la activități de audit intern este condiționată de:
a) parcurgerea prealabilă a unei instruiri privind principiile auditului intern, independența, imparțialitatea și confidențialitatea;
b) aprobarea nominală de către prorectorul responsabil cu domeniul învățământ și asigurarea calității;
c) acordul auditorului-șef;
d) semnarea angajamentului de confidențialitate;
e) neparticiparea la auditarea structurii sau activității din care voluntarul face parte ori în raport cu care poate exista un conflict de interese.
(7) Activitatea voluntarilor nu generează raporturi de muncă, nu conferă calitatea de membru al Compartimentului Managementul Calității, nu conferă calitatea de auditor intern și se desfășoară exclusiv în limitele contractului de voluntariat și ale documentelor aferente acestuia.
(7) Voluntarii au obligația de a respecta confidențialitatea informațiilor la care au acces în desfășurarea activității de voluntariat, precum și și prevederile privind protecția datelor cu caracter personal, în conformitate cu Regulamentul (UE) 2016/679, legislația națională aplicabilă și reglementările interne ale universității.
(8) La finalizarea activității de voluntariat, universitatea eliberează documentele prevăzute de legislația aplicabilă privind activitatea de voluntariat.

[bookmark: _Toc188908670][bookmark: _Toc188909511][bookmark: _Toc188909553][bookmark: _Toc200629967]CAPITOLUL IV. ATRIBUŢII

Art. 11. (1) Compartimentul Managementul Calității îndeplinește următoarele atribuții:
a) oferă îndrumare metodologică și asistență tehnică structurilor academice și administrative din cadrul universității pentru implementarea, dezvoltarea și îmbunătățirea continuă a sistemului intern de asigurare a calității;
b) colaborează cu Comisia de evaluare și asigurare a calității în desfășurarea activităților legate de asigurarea calității și sprijină implementarea obiectivelor strategice în domeniul calității;
c) asigură sprijin comisiilor de evaluare și asigurare a calității de la nivelul structurilor academice, prin furnizarea informațiilor necesare derulării activităților specifice procesului de asigurare a calității educației;
d) sprijină implementarea și monitorizarea  unui sistem de management integrat, coerent și aliniat cerințelor Metodologiei de evaluare externă a calității educației în învățământul superior, standardelor SR EN ISO 9001:2015, SR 13572:2016 sau SR EN ISO 56001:2024, precum și sistemului de control intern managerial reglementat prin OSGG nr. 600/2018, monitorizând conformitatea proceselor educaționale și administrative cu aceste cerințe;
e) gestionează evidența, difuzarea controlată, actualizarea și arhivarea documentelor specifice sistemului de management integrat calitate-inovare, potrivit reglementărilor interne aplicabile;
f) elaborează și actualizează proceduri și alte documente relevante pentru sistemul de management integrat calitate-inovare;
g) acordă suport metodologic în procesul de elaborare și actualizare a procedurilor, metodologiilor, regulamentelor, ghidurilor și altor documente interne, verifică respectarea cerințelor privind formatul și structura conform reglementărilor interne aplicabile;
h) asigură transparența documentelor privind asigurarea calității (proceduri, metodologii, regulamente și alte documente relevante), prin publicarea acestora pe site-ul universității sau, după caz, pe pagina de intranet;
i) contribuie la dezvoltarea treptată a unui sistem digital de suport pentru colectarea, centralizarea, analiza și valorificarea datelor necesare proceselor de asigurare internă a calității, prin utilizarea platformelor informatice disponibile la nivel instituțional;
j) participă la elaborarea și/sau furnizează date privind asigurarea calității, următoarelor documente: Raportul anual de evaluare internă privind calitatea educației, Raportul anual privind starea universității, Raportul anual privind analiza sistemului de management integrat (calitate-inovare), precum și alte rapoarte solicitate de conducerea universității;
k) colectează, analizează și centralizează date relevante privind calitatea proceselor educaționale și administrative;
l) colaborează cu Comisia de evaluare și asigurare a calității în monitorizarea aplicării standardelor și a indicatorilor de performanță prevăzuți de Metodologia evaluare externă a calității educației în învățământul superior, precum și a indicatorilor utilizați în raportările instituționale, sprijinind formularea și implementarea recomandărilor în vederea îmbunătățirii continue a calității educației și a serviciilor suport;
m) acordă consultanță privind elaborarea documentației specifice proceselor de evaluare și asigurare a calității la nivelul structurilor academice și administrative;
n) participă, în colaborare cu alte structuri implicate, la elaborarea raportului de autoevaluare instituțională, în vederea evaluării externe a calității;
o) participă la elaborarea secțiunii privind descrierea generală a universității din cadrul rapoartelor de evaluare internă aferente programelor și domeniilor de studii, în vederea evaluării externe;
p) colaborează cu Comisia de evaluare și asigurare a calității în derularea procesului de evaluare internă a programelor și domeniilor de studii universitare și gestionează informațiile documentate aferente proceselor de evaluare internă și externă și asigură suportul tehnic pentru monitorizarea implementării recomandărilor formulate în urma evaluărilor externe;
q) elaborează și actualizează o bază de date privind situația evaluărilor programelor și domeniilor de studii universitare;
r) asigură suportul tehnic pentru menținerea certificării sistemului de management conform standardelor SR EN ISO 9001:2015 și SR 13572:2016 sau SR EN ISO 56001:2024 și monitorizează respectarea cerințelor necesare menținerii certificării;
s) participă la elaborarea contextului instituției, la identificarea necesităților și așteptărilor părților interesate, precum și la identificarea riscurilor, oportunităților și măsurilor de minimizare a riscurilor aferente contextului și părților interesate;
t) elaborează lista informațiilor documentate interne ale sistemului de management și lista informațiilor documentate externe ale universității;
u) participă la programarea auditurilor interne, monitorizează desfășurarea acestora și asigură organizarea auditurilor externe de supraveghere sau recertificare în domeniul calității și inovării;
v) monitorizează și asigură asistență tehnică structurilor din cadrul universității pentru remedierea neconformităților din domeniul calității și inovării, identificate în timpul auditurilor interne și de către organismul de certificare/acreditare;
w) participă la identificarea necesarului de instruire/perfecționare în domeniul calității, inovării și controlului intern managerial și sprijină elaborarea și implementarea Programului anual de instruire, inclusiv formarea auditorilor interni și a personalului cu responsabilități specifice în aceste domenii;
x) colaborează cu toate structurile universității în vederea îmbunătățirii continue a sistemului intern de asigurare a calității;
y) participă, fără drept de vot, la ședințele Comisiei de evaluare și asigurare a calității și întocmește procesul verbal al ședințelor; 
z) asigură suportul tehnic desfășurării activității Comisiei de monitorizare constituită la nivelul universității, în calitate de Secretariat Tehnic al acesteia, conform regulamentului de organizare și funcționare a comisiei.
(2) Personalul compartimentului are obligația de a respecta confidențialitatea, integritatea și utilizarea informațiilor numai  în scopul îndeplinirii atribuțiilor de serviciu, precum și prevederile legale privind protecția datelor cu caracter personal, în conformitate cu Regulamentul (UE) 2016/679, legislația națională aplicabilă și reglementările interne ale universității.

Art.12. (1) Activitatea Compartimentului Managementul Calității se desfășoară sub coordonarea prorectorului responsabil cu domeniul învățământ și asigurarea calității. 
(2) În această calitate, prorectorul:
a) coordonează activitățile compartimentului, asigurând alinierea acesteia la politicile, strategiile  și obiectivele universității în domeniul calității;
b) stabilește anual obiectivele specifice ale compartimentului, în concordanță cu obiectivele strategice și operaționale ale universității;
c) monitorizează realizarea obiectivelor stabilite și urmărește îndeplinirea activităților specifice compartimentului;
d) asigură legătura dintre conducerea universității, Comisia de Evaluare și Asigurare a Calității, Compartimentul Managementul Calității și celelalte structuri academice și administrative implicate în procesele de asigurare a calității;
e) reprezintă compartimentul în relația cu structurile interne ale universității și cu organismele externe de evaluare, certificare sau acreditare;
f) aprobă sau avizează documentele elaborate de compartiment, după caz;
g) evaluează performanțele profesionale ale personalului din cadrul compartimentului, în conformitate cu prevederile legale și  cu reglementările interne;
h) coordonează inițiative strategice privind dezvoltarea culturii calității în universitate;
i) coordonează și monitorizează organizarea și desfășurarea proceselor de evaluare internă și externă, urmărind respectarea termenelor, a responsabilităților stabilite și  a conformității cu  legale, reglementările interne și standardele aplicabile.

CAPITOLUL V. DISPOZIŢII FINALE

Art. 13. Revizuirea prezentului regulament se realizează ori de câte ori este necesar, ca urmare a modificărilor legislative, a schimbărilor intervenite în structura organizatorică sau în procesul de asigurare a calității, la inițiativa prorectorului responsabil cu domeniul învățământ și asigurarea calității.
Art. 14. Prezentul regulament intră în vigoare la data aprobării de către Senatul universitar și înlocuiește Regulamentul de organizare și funcționare a Compartimentului Managementul Calității (REG 01-CMC, ediția 6/revizia 0), aprobat prin HSU nr. 35  F / 24.07.2025.
Art. 15. La data intrării în vigoare a prezentului regulament, se abrogă orice dispoziții contrare.
Art. 16. Prezentul regulament a fost aprobat în ședința Senatului universitar din data de ................

